226 
Dodonaeae genus Linnaeo affinitate dubium, Terebinthaceis affine a Jus- 
sieuo consideratum ; ab Adansonio inter fbstacias — inter Meliam et Rho- 
em — dispositum fuit. Una cum generibus nonnullis aliis Dodonaea a Kun- 
thio ad propriam sectionem Sapindacearum referebatur, quae dein a Syste- 
maticis omnibus sequentibus fere intacta conservata fuit, dubio tamen a 
Kunthio ipso nonnullisque aliis expresso anne potius ordinem constitue- 
ret sui juris. 
Ut rite percipiantur affinitates Dodonaeae, structuram ovarii et gem- 
mularum accuratius examinare oportet. In Sapindaceis veris gemmula 
unica ab ipsa placenta axili, quae carpella singula intrat, provenit, evolu- 
tione apotropa, demum micropylen extrorsam et inferam gerens. In Do- 
donaeaceis gemmulae 1 ab inflexis marginibus carpellorum originem ducunt; 
sunt collaterales et utraque, ni fallor, epitropa. In juvenili carpello hae 
gemmulae funiculis basi crassiusculis invicemque liberis insertae; funiculo- 
rum unus deflectitur, alter erigitur; bases funiculorum invicem et cum 
axis quadam parte dein coalescunt et processum efficiunt, cui serius gem- 
mulae adfixae adparent, ut saepius inter plantas Rutaceis affines norma est, 
cujusque summam evolutionem in Ruta habemus, in qua plurimm gemmulae 
ab hoc processu quasi a placenta dependente proveniunt. Gemmularum 
inferior gerit regionem rapheos et chalazam introrsam atque micropylen su- 
peram et extrorsam; superior chalazam extrorsam et micropylen hilo ad- 
versam. Arillosa quaedam exuberantia, a funiculo ut videtur orta, circa 
semina aliquantulum expansa *). 
Hac gemmularum positione et evolutione Dodon.Taceae a Sapindaceis 
remotas, locum inter plantas Rutaceas sibi vindicare videntur. Cum his 
quoque alio respectu conveniunt. Cueorum revera vix nisi Dodonaea quae- 
dam hermaphrodita, petalisque instructa. Carpella Dodonaeae et Cneori se- 
palis alterna vidi. Testam nigram crustaceam, quam saepius inter Rutaceas 
deprehendimus, Dodonaeaceis quoque characteristicam novimus. Embryo 
si in Cneoro et Rutaceis non omnino spiraliter convolutus dicendus, tamen 
curvus evidenter in eandem formam tendit. Succus, qui a Dodonaea vi- 
scidus manat, propriis receptaculis in Rutaceis recipiatur, quorum quoque 
nonnulla in Cneoro conspicua sunt. 
Ut itaque Dodonaeaceas intrerpretamur, sunt omni respectu Rutaceis 
magis quam Sapindaceis affines. Fructum samaroideum si respicias, nec in 
plantis Rutaceis desiderari, satis constat. 
In Dictamno gemmulae 3 proveniunt; 2 superiores, collaterales et a 
marginibus incurvatis carpellorum provenientes, sunt epitropae; gemmula 
inferior ab ipsa axili placentae parte proveniens (cfr. Payer Pl. 21.') est 
apotropa. Si Sapindaceis et Dodonaeaceis gemmulas plures modo Dictamni 
*) Ita structuram ipse observare credidi; ex iconibus autem aliorum 
gemmulae alio modo dispositae viderentur. Ex Wight Illustr. tab. 52. gem- 
mulas heterotropas crederes, latere dorsali adproximatas, utriusque raphe 
extrorsa et micropyle introrsa. In Gray gen. FI. Bor. Am. dispositio- 
nem gemmularum omnino contrariam crederes. Quaeuam observatio verior? 
